সরেজমিন দনিয়ার বিভিন্ন এলাকা ঘুরে দেখা গেছে, গোয়ালবাড়ি খালটি দখলদারদের হাতে নালা হতে অস্তিত্বহীন হয়ে পড়েছে। এখন ড্রেন হিসেবে তার সংস্কার পরিকল্পনা করা হচ্ছে। শনির আখড়া থেকে নামা শ্যামপুর পর্যন্ত বিস্তৃত পানি উন্নয়ন বোর্ডের ৩৬ ফুট খালটিও এখন বিলীন হওয়ার পথে। সরকার এই খালে বক্সকালভার্ট করে মহাসড়ক বানানোর পরিকল্পনা করছে— ধোঁয়া তুলে দুই পাশ থেকেই ভরাট করার কাজ শুরু হয়েছে। নাম প্রকাশে অনিচ্ছুক ক্ষুদ্র ব্যবসায়ীরা জানান, রীতিমতো সালামি দিয়ে খালের ওপর মাচা তুলে দোকান ঘর করার অনুমতি পাওয়া গেছে। নিয়মিত ভাড়াও আদায় করছে তারা। এ ছাড়া খালপাড়ের রাস্তার দুই পাশে ভাসমান দোকান বসিয়ে নিয়মিত আদায় করা হচ্ছে ভাড়া। কেউ প্রতিবাদ করলে দেখানো হচ্ছে জেলের ভয়। জেলা প্রশাসকের অনুমতি রয়েছে-দোহাই দিয়ে স্থানীয়ভাবে সরকারি দলের নানা অঙ্গ-সংগঠনের সাইনবোর্ড তুলে প্রশাসনের নাকের ডগায়ই চলছে সব কিছু। ঢাকা চট্টগ্রাম মহাসড়কে চলাচলকারী ট্যাক্সি, টেম্পু-অটোরিকশা ও চাঁদাবাজির কবল থেকে মুক্ত নয়।